**TELEPÜLÉSRENDEZÉSI SZERZŐDÉS**

Amely egyrészről

**….. Város Önkormányzata**

Cím:

Képviseli:

Adószám:

(a továbbiakban: Megrendelő)

másrészről az

**UVATERV Zrt.**

Cím: 1146 Budapest, Hermina út 17.

Cégjegyzékszám: 01-10-042295

Adószám: 10867156-2-42

Bankszámlaszám: 11644006-04491500-44000003

Képviseli: Romhányi Péter László vezérigazgató

mint költségviselő, (a továbbiakban: Költségviselő)

harmadrészről az

**……………………………**.

Cím:

Képviseli:

Cégjegyzékszám:

Adószám:

Bankszámlaszám:

(a továbbiakban: Tervező)

(Megrendelő, Költségviselő és Tervező a továbbiakban együtt: **Felek**) között jött létre alulírott helyen és napon az alábbi feltételekkel:

1. Előzmények

A Költségviselő, mint ajánlattevő és a Kontúr Csoport Tervező, Építtető, Kivitelező Kereskedelmi Kft., mint ajánlatkérő (a továbbiakban: Fővállalkozó) között altervezési szerződés jött létre „*M200 autóút 0+000 km sz. (M1 autópálya csomópontot beleértve) - 63+100 km sz. (8-801 úti csomópontot beleértve) szakaszának tervezési feladatai, M200 I. szakasz*” tárgyban (a továbbiakban: „Főszerződés”).

A Költségviselő előzetes vizsgálatában megállapította, hogy a „*M200 autóút 0+000 km sz. (M1 autópálya csomópontot beleértve) - 63+100 km sz. (8-801 úti csomópontot beleértve) szakaszának tervezési feladatai, M200 I. szakasz*” projekten belül a településrendezési eszközök módosítása szükséges. A módosítás költségviselője a Költségviselő.

Költségviselő kérelmére a …………. Város Önkormányzatának Képviselő-testülete a ………………………. számú Képviselő-testületi határozatával hozzájárult a város településrendezési eszközeinek a módosításához és felhatalmazta a polgármestert a településrendezési, valamint a településtervezési szerződés aláírására.

Fentiekre figyelemmel a Felek megkötik a jelen szerződést (a továbbiakban: „Szerződés”).

1. A szerződés tárgya:

**…… Város Településrendezési eszközeinek szükséges módosítása a „M200 autóút 0+000 km sz. (M1 autópálya csomópontot beleértve) - 63+100 km sz. (8-801 úti csomópontot beleértve) szakaszának tervezési feladatai, M200 I. szakasz” projekt megvalósításához szükséges építésjogi háttér megteremtése érdekében.**

Településrendezési eszközök szükséges módosítása: A módosítások kizárólag a fenti projekt által érintett és jogszabályok szerint körülhatárolt vagy előírt területre és munkarészekre készülnek. Ezen belül szükséges a Településszerkezeti terv, valamint a Helyi építési szabályzat, illetve a külterületi szabályozási tervlap módosítása. A feladat nem igényli a Településfejlesztési koncepció módosítását. Az alátámasztó szakági munkarészek a Projekt keretében elkészült szakmai anyag felhasználásával készülnek.

A településrendezési eljárás a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben (a továbbiakban: Korm. rendelet) foglalt eljárás keretében zajlik.

A fentiek alapján Megrendelő vállalja, hogy a vonatkozó jogszabályokban foglaltak szerint lefolytatja a településrendezési eljárást, a Tervező vállalja, hogy a vonatkozó jogszabályoknak megfelelően elvégzi az ehhez szükséges tervezési munkát, a Költségviselő pedig megfizeti a tervezési díjat a jelen Szerződésben foglaltak szerint.

1. Tervezési feladat részletei:

A tervek az országos településrendezési és építési követelményekről szóló 253/1997 (XII.20.) korm. rendelet (a továbbiakban: OTÉK) – a Szerződés megkötésének időpontjában ……………………….ra nézve hatályos településrendezési követelményeinek és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet jelmagyarázatának figyelembevételével készített tartalommal kerülnek kidolgozásra az alábbiak szerint:

* Környezeti vizsgálat szükségességét eldöntő eljárás lefolytatásához szükséges tervdokumentáció;
* Alátámasztó munkarészek a Korm. rendelet 7. § (7) bekezdés figyelembevételével tervezési feladatnak megfelelő tartalommal;
* A településszerkezeti tervlap módosítása, továbbá ennek megfelelően a településszerkezeti terv leírásának kiegészítése (határozattal jóváhagyandó);
* Szabályozási tervlap és Helyi Építési Szabályzat módosítása (rendelettel jóváhagyandó)

A dokumentálás magában foglalja a teljes településre vonatkozó tervlapok egységes szerkezetbe foglalását.

# A Tervező köteles az 7. pont szerinti feladatok teljesítése eredményeként létrejött teljes dokumentációt - a részhatáridő(k) betartásával - a jelen Szerződésben meghatározott tartalommal a fent megjelölt véghatáridőre Költségviselőnek és Megrendelőnek maximum 3 nyomtatott példányban, illetve digitális formátumban (pdf és szerkeszthető dwg, doc xls formátumban) átadni.

Tervező az 7. pont szerinti táblázatban megjelölt feladatokhoz kapcsolódó dokumentumok átadásáról köteles értesíteni Megrendelőt és Költségviselőt.

1. Adatszolgáltatás

A Költségviselő az alábbi adatszolgáltatást nyújtja a Tervezőnek:

- előzetes környezeti vizsgálati dokumentáció (KHT/EVD)

- előzetes régészeti dokumentáció (ERD)

- kisajátítási határvonal dwg formátumban

- engedélyezési terv releváns munkarészei (helyszínrajz, mintakeresztszelvény)

A Tervező feladata azoknak az esetlegesen szükséges dokumentációknak a beszerzése, melyek a Megrendelőnél nem lelhetők fel.

1. A tervdokumentáció tartalmának meghatározása

A Korm. rendelet 7. § (7) bekezdés szerinti feljegyzés alapján, az OTÉK 121. §-ra tekintettel.

a Tervező feladata

1. amennyiben szükséges, úgy a környezeti értékelés elkészítése;
2. a tervezési feladattal érintett, közterületekkel és (vagy) beépítetlen területekkel határolt, egységesen körülhatárolható területegység településszerkezeti és szabályozási tervének elkészítése, majd jóváhagyást követően a tervmódosításokkal történő egybeszerkesztése;

b) a HÉSZ (helyi építési szabályzat) szövegezésének tervezési feladattal összefüggésű és jogharmonizáció érdekében szükséges módosítása.

ugyanakkor Tervezőnek nem feladata

1. Környezetvédelmi hatástanulmány
2. Örökségvédelmi hatástanulmány régészeti szakirányú kiegészítése
3. Talajmechanikai, vízügyi szakvélemény elkészítése.

Fenti hatástanulmányokat, szakvéleményeket szükség esetén adatszolgáltatásként a Költségviselő biztosítja.

1. **Ütemezés, példányszám és határidő**

|  |  |  |  |  |
| --- | --- | --- | --- | --- |
|  | **Feladat** | **Felelős** | **Határidő** | **Fizetési ütem** |
| 1. | Településrendezési tervmódosításhoz szükséges, Korm. rendelet szerinti „egyszerűsített eljárás” egyeztetési dokumentációjának összeállítása, módosítási kérelem benyújtása Önkormányzat részére | Tervező | Megrendelői adatszolgáltatástól számított 30 nap | tervezői díj 30% |
| 2. | Az egyes tervek, illetve programok környezeti vizsgálatáról szóló 2/2005.(I.11.) Korm. rendeletben előírt környezeti vizsgálat (KV) szükségességére vonatkozó eljárás lefolytatása | Megrendelő | Kérelem benyújtásától számított 15 nap |   |
| 3. | Partnerségi egyeztetés lefolytatása a helyi partnerségi szabályok figyelembevételével.E-TÉR egyeztetési felületen történő egyeztetésPartnerségi egyeztetés lezárása döntés /határozat | Megrendelő | Kérelem benyújtásától számított 30 nap |   |
| 4. | Végső véleményezési egyeztetési dokumentáció leszállítása | Tervező | Partnerségi egyeztetési folyamat lezárását követő 5 nap | tervezői díj 30% |
| 5. | Állami főépítészi egyeztetés lefolytatása, záró szakmai vélemény megszerzése | Megrendelő | Végső véleményezési egyeztetési dokumentáció leszállítását követő 20 nap |   |
| 6. | Előterjesztési dokumentáció elkészítése | Tervező | Záró szakmai vélemény megszerzésétől számított 5 nap | tervezői díj 40% |
| 7. | Képviselő Testületi döntés meghozatala, a településrendezési eszközök módosítása | Megrendelő | Előterjesztési dokumentáció leszállításától számított 15 nap |  |

1. A Felek a Szerződés teljesítése során kötelesek fokozottan együttműködni. A Tervező köteles a tervek elkészítése során a Megrendelő és Költségviselő szakembereivel folyamatosan egyeztetni, állásfoglalásukat kikérni.

Megrendelő és Költségviselő jogosult a tervezési munkát figyelemmel kísérni, ellenőrizni. Kérésükre a Tervező köteles rendelkezésre állni, a menet közben elkészült munkaközi anyagot, felméréseket, tervrészleteket bemutatni.

1. A Tervező kötelezettséget vállal arra, hogy a tervezői munkát a tervezésre vonatkozó kötelező jogszabályok, valamint az európai szabványokat közzétevő nemzeti szabványok, európai műszaki Engedélyek, közös műszaki előírások, nemzetközi szabványok, az európai szabványügyi szervezetek által kidolgozott műszaki ajánlások, ezek hiányában nemzeti szabványok, nemzeti műszaki Engedélyek, illetve nemzeti műszaki előírások, illetve a kialakult szakmai követelmények és gyakorlat alapján végzi el. A vonatkozó jogszabályok, előírások és szabványok Szerződés teljesítése során történő megváltozása esetén Megrendelő vagy Költségviselő jogosult Tervezőtől az új előírásoknak megfelelő tervdokumentáció elkészítését (a dokumentáció átdolgozását és hatályosítását) igényelni. Az ebből eredő esetleges többletköltségeket és határidő esetleges meghosszabbítását Felek szerződésmódosítás keretében rendezik.
2. A Megrendelő kötelezi magát, hogy amennyiben a fentiekben megjelölt Településrendezési Tervmódosítás véleményezési eljárása során az arra hatáskörrel és illetékességgel rendelkező véleményező hatóságok részéről jogszabály által alátámasztott észrevétel merül fel, annyiban a szükséges intézkedéseket megteszi, illetve a módosítással kapcsolatos végrehajtandó változtatásokat végrehajtja.
3. A Tervező felelős azért, hogy az általa készített dokumentumok teljeskörűen, hiba- és hiánymentesen, kifogástalan, I. osztályú minőségben kerüljenek átadásra, illetve alkalmasak legyenek a fentiekben meghatározott településrendezési eszközök szabályszerű módosítására.
4. A Tervező szavatol azért, hogy a jelen Szerződés szakcégtől elvárható teljesítéséhez valamennyi jogi és személyi feltétellel, szakmai ismerettel, hozzáértéssel, engedéllyel és jogosítvánnyal rendelkezik, szerepel a tervezői névjegyzékben és a Magyar Mérnöki Kamara vagy a Magyar Építész Kamara tagja, és nem áll a Kbt. 62. § (1)-(2) bekezdése szerinti kizáró okok valamelyikének hatálya alatt.
5. A Tervező tudomásul veszi, hogy altervezőt csak a Költségviselő írásos hozzájárulásával és megfelelő jogosultság birtokában vehet igénybe.
6. Amennyiben a Megrendelő vagy Költségviselő célszerűtlen, vagy szakszerűtlen utasítást ad, a Tervező köteles őket erre írásban figyelmeztetni. Tervező felelős az írásbeli figyelmeztetés elmaradásából eredő valamennyi kárért. Ha Megrendelő vagy a Költségviselő a figyelmeztetés ellenére utasítását fenntartja, úgy a feladatot Megrendelő vagy Költségviselő utasításai szerint, a Megrendelő vagy Költségviselő kockázatára láthatja el.
7. Tervező köteles konzultációkon, tervbírálatokon részt venni, továbbá a tervezési folyamatokról tájékoztatást adni.
8. Megrendelő és Költségviselő a részére leszállított terveket, valamint dokumentációt észrevételezheti, és szükség szerint hiba és hiánylistát állít össze. A hiba-és hiánylista átvételét követően Tervező a Felek által egyeztetett időre, de maximum 5 munkanapon belül köteles a hibákat kijavítani, hiányosságokat pótolni és a kijavított dokumentációt leszállítani. Amennyiben a Megrendelő vagy a Költségviselő a leszállított Tervek kijavítását, kiegészítését rendeli el, csak a megfelelően kijavított, kiegészített Tervek leszállításával valósul meg az adott tervfeladat teljesítése.
9. A Tervező tudomásul veszi, hogy a Költségviselő a tevékenységét az MSZ EN ISO 9001:2015 szabványban, valamint az MSZ EN ISO 14001:2015 szabványban rögzítetteknek megfelelő minőségirányítási rendszerben végzi, ezért Költségviselő ezzel összefüggő követelményeit munkája során érvényesíti.
10. A Tervezőt a jelen Szerződésben vállalt tevékenységért ……..,- Ft + a mindenkor hatályos ÁFA, azaz ………………………… Ft + a mindenkor hatályos általános forgalmi adót magában foglaló díj illeti meg.
11. Felek rögzítik, hogy a 18. pontban meghatározott díj átalánydíj, mely a jelen Szerződésben meghatározott feladatok Tervező általi teljesítéséhez szükséges valamennyi közvetlen és közvetett kiadást, költséget, díjat, adót, illetéket és járulékot teljeskörűen tartalmaz. Felek az egyértelműség érdekében kifejezetten rögzítik, hogy a Tervező a Tervezői Díj egyoldalú módosítására semmilyen jogcímen (beszerzési, illetve megvalósítási nehézségekből eredő esetleges változások) nem jogosult.
12. Az ÁFA mértékének meghatározása, bevallása és megfizetése az adófizetési kötelezettség keletkezésének napján hatályos adójogszabályok szerint történik az ÁFA törvény 55. § szerint.
13. A Tervező a jelen Szerződés 7. pontja szerint jogosult számla benyújtására a Költségviselő által elkészített és a Költségviselő, valamint a Megrendelő által aláírt teljesítésigazolás csatolásával.
14. A Költségviselő a Tervező számláját annak kézhezvételét követő 30 napon belül köteles átutalni a Tervező által megjelölt bankszámlára.

A Költségviselő tájékoztatja a Tervezőt, hogy a kifizetés feltétele a köztartozásmentes adózói adatbázisban történő szereplés vagy 30 napnál nem régebbi nemleges adóigazolás benyújtása, valamint a szabályszerűen kiállított számla és mellékleteinek tértivevényes ajánlott postai küldeményként, vagy átadás-átvételi elismervénnyel igazolt módon történő átadása.

1. A Tervező bármely felmerülő, a teljesítését befolyásoló akadályról (ideértve a teljesítéshez szükséges adatok átadása) köteles – az ezt alátámasztó iratokkal együtt - az akadály felmerülésétől számított 5 napos, jogvesztő határidőn belül értesíteni a Megrendelőt és Költségviselőt (Akadályközlés). A Tervező az Akadályközlés elmaradásából fakadóan a Megrendelőt és Költségviselőt ért minden kárt köteles megtéríteni.
2. A Tervező a Ptk. 6:142. § szerinti kimentési bizonyítása akkor fogadható el, ha bizonyítja azt, hogy:
* az adott esemény attól függetlenül következett be, hogy a Tervező betartotta a jelen Szerződés szerinti kötelezettségeit; és
* a Tervező minden tőle elvárható észszerű intézkedést megtett annak érdekében, hogy a bekövetkezett eseményt és annak hatásait elkerülje, és
* az esemény bekövetkezte ténylegesen és jelentős mértékben hátráltatja a Tervezőt a feladatai ellátásában; és
* az esemény a Tervező akaratától független, és a szerződéskötés időpontjában előre nem látható körülmény okozta.
1. A Tervező - bármely részhatáridő - neki felróható okból bekövetkező késedelmes teljesítése esetén a 18. pont szerinti teljes nettó díj 0,5 %-ának megfizetését vállalja napi kötbérként. Hibás teljesítés esetén a kijavítás időtartama is késedelemnek számít. A kötbér maximuma: 20%, 10 napot meghaladó késedelem esetén a Költségviselő jogosult a jelen Szerződéstől elállni és kötbért meghaladó kárait (pl. a munka más tervezővel történő elvégeztetésének költsége) is igényelni.
2. Az olyan okból bekövetkező lehetetlenülés, amelyért a Tervező felel, a Tervező által a teljesítés jogos ok nélküli megtagadása, a Költségviselő által jogerősen gyakorolt elállás, vagy azonnali hatályú felmondás, vagy a jelen Szerződésnek olyan egyéb okból előálló meghiúsulása esetén, amelyért a Tervező felelős, a Tervező kötbér felelősséggel tartozik. A meghiúsulási kötbér mértéke a 18. pontban meghatározott teljes nettó díj 20 %-ának megfelelő összeg (egyösszegű kötbér). A meghiúsulási kötbér megfizetésének Költségviselő általi követelése, érvényesítése nem zárja ki a hibás teljesítési kötbért meghaladó további igények Megrendelő általi érvényesítését.
3. A Tervezőt a hibás, a nem szerződésszerű teljesítése esetén hibás teljesítési kötbérfizetési kötelezettség terheli. A hibás teljesítési kötbér megfizetésének Költségviselő általi követelése, érvényesítése nem zárja ki a hibás teljesítési kötbért meghaladó további igények Költségviselő általi érvényesítését A hibás teljesítési kötbér alapja az adott számlával érintett feladat nettó tervezési díja, mértéke 20%. A hibás teljesítési kötbér esedékessé válik a hibás teljesítés felmerülése utáni első naptól.

Tervező szerződésszegése esedékessé teszi a kötbérfizetési kötelezettséget, amelynek összegét a Költségviselő a Tervező számlájába történő beszámítás útján vagy utalással történő megfizetéssel érvényesíti.

1. A fentieken felül Tervező köteles Költségviselő mindazon kárát is megtéríteni, mely a Költségviselőt a Tervező szerződésszegése okán éri, így különösen köteles megfizetni az előzmények pontban rögzített Főszerződéshez kapcsolódóan a Költségviselővel szemben érvényesített kötbér, vagy más kártérítési igény összegét. Tervező tudomásul veszi, hogy a kártérítési kötelezettség mértéke meghaladhatja a jelen Szerződés szerinti tervezési díj mértékét is.
2. Költségviselő 22. pont szerinti fizetési kötelezettség késedelme esetén a Tervezőt a Ptk. 6:155. § szerinti késedelmi kamat illeti meg.
3. Abban az esetben, ha Költségviselő a Szerződéstől a Ptk. 6:249. §-a alapján eláll, azt felmondja, vagy a tervezői munkát a Tervezőtől független okokból szüneteltetni kell, a Tervező kizárólag az addigi tevékenységének ellenértékét jogosult a készültségi fok alapján elszámolni, azonban határozott idejű felfüggesztés elrendelése esetén Tervező a határidő lejártát követően köteles a Szerződés szerinti teljesítés folytatására.
4. Tervező kifejezetten lemond arról a jogáról, hogy a Költségviselővel szemben a jelen Szerződés alapján fennálló követelését harmadik személyre engedményezze. Tekintettel a jelen joglemondó nyilatkozatra, a fentiek szerinti engedményezésre csak Költségviselő és Tervező külön írásbeli megállapodás esetén, Költségviselő kifejezett beleegyezése mellett kerülhet sor.
5. Vállalkozó előteljesítésre kizárólag a Költségviselő hozzájárulásával jogosult.
6. A Tervező kijelenti, hogy köteles gondoskodni arról, hogy a jelen Szerződés alapján létrejött szellemi alkotásokkal kapcsolatban sem a Tervezőnek, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt és Költségviselőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is.

Felek megállapodnak, hogy a Megrendelő és Költségviselő az átadással, minden külön jogcselekmény nélkül megszerzi a Tervező és alvállalkozói által a Szerződés alapján elkészített tervek és tervdokumentáció, egyéb szellemi alkotások határozatlan idejű, kizárólagos és korlátlan felhasználási jogát a szerzői jogról szóló 1999. évi LXXVI. törvény 9. § (6) bekezdése és V. fejezete szerint, amely magában foglalja a törvény 46. §. szerinti harmadik személyre átruházhatóság jogát, valamint a 47. § szerinti, a mű átdolgozásához és a mű többszörözéséhez való felhasználási jogosultságot is.

A Megrendelő és a Költségviselő, a fentiek szerint megszerzett kizárólagos és korlátlan felhasználási jogok keretein belül jogosult különösen (de nem kizárólagosan) a terveket többszörözni, nyilvánosságra hozni, kiállítani, átdolgozni, vagy ezekre harmadik személynek megbízást adni, továbbá harmadik személyek számára továbbtervezés céljából rendelkezésre bocsátani és a felhasználást engedélyezni.

A Tervező csak a Megrendelő és Költségviselő előzetes írásbeli hozzájárulásával adhatja tovább a dokumentáció bármely munkarészét harmadik félnek vagy adhat nyilatkozatot a Szerződés alapján nyújtott szolgáltatásról. A felhasználási jog átruházásának díját a tervezői díj tartalmazza.

1. A szerződő Felek kötelezettséget vállalnak arra, hogy a jelen Szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik fél csak az érintett fél előzetes tájékoztatása és írásbeli hozzájárulása alapján adhat harmadik személy részére információt, kivéve, ha arra jogszabály felhatalmazást ad. A titoktartási kötelezettség a Feleket a jelen Szerződés megszűnését követően is terheli. Felek harmadik személy felé - a jogszabályok által előírt kötelező tájékoztatásokon, közérdekű adatokon és a közérdekből nyilvános adatokon kívül – nem közölhetnek olyan információt a Szerződés teljesítéséről, a projektről, annak előrehaladásáról, a Felekre, a projekt támogatására, vagy más személyekre vonatkozó pénzügyi feltételekről, továbbá nem engedélyezhetik ilyen információk kiadását harmadik személyek részére

A Tervező és Megrendelő felelősek azért, hogy a jelen Szerződés teljesítése céljából általuk igénybe vett további alvállalkozó, közreműködő és bármely teljesítésben részt vevő személy is betartsa a jelen Szerződés titoktartási rendelkezéseit. Ezen kötelezettségek megszegése esetén Tervező és Megrendelő kötbért köteles fizetni, melynek mértéke 5.000.000, - Ft/eset (a Szerződés megszűnését követően is).

1. A Szerződés teljesítésével összefüggő kérdésekben kijelölt felelős szakmai képviselők és azok személyes adatainak védelme:

 Megrendelő részéről aláírásra jogosult:

 Név: ……. polgármester

 Tel:

 E-mail:

Költségviselő képviselője:

Név és beosztás: Szemenyei Tamás

Telefon: +36 075 4725

E-mail: szemenyei.tamas@uvaterv.hu

Költségviselő teljesítés igazolására és egyéb érdemi nyilatkozattételre jogosított képviselője: Romhányi Péter László vezérigazgató (uvaterv@uvaterv.hu).

Tervező képviselője szakmai kérdésekben:

Név és beosztás:

Telefon:

E-mail:

Tervező képviselője pénzügyi kérdésekben:

Név és beosztás:

Telefon:

E-mail:

# Felek kijelentik, hogy a képviseletükben eljáró, illetve kapcsolattartóként kijelölt személy adatait - amennyiben azok személyes adatnak minősülnek - a vele fennálló munkaszerződés, megbízási, vállalkozási, vagy egyéb típusú szerződés teljesítése érdekében (GDPR 6. cikk (1) bekezdés (b) pont), továbbá munkaviszony fennállása esetén a Munka Törvénykönyvéről szóló 2012. évi I. törvény 10. § (1) bekezdése alapján szerzik meg és kezelik. Felek kifejezetten tudomásul veszi, hogy az érinettek jelen adatkezelésről, és így az adatainak a másik fél részére történő továbbításáról való megfelelő tájékoztatása az érintettel szerződéses jogviszonyban álló fél felelőssége. Felek kifejezetten kijelenti, hogy a megállapodásban megjelölt érintettek az adatkezelésről a megfelelő tájékoztatást megkapták. Az adatkezelés jogalapja: fél/Felek jogos érdeke GDPR 6. cikk (1) bekezdés f) pont.

# Jelen Szerződést érintő módosítások és kiegészítések hatályosan csak írásban és mindkét fél cégszerű aláírásával ellátva történhet.

# Költségviselő jogosult jelen Szerződést bármikor, indoklási kötelezettség és felmondási idő nélkül felmondani, vagy a Szerződéstől bármikor elállni. A Felek ez esetben a Tervező által a felmondásig vagy elállásig teljesített szolgáltatásokkal elszámolnak, a Tervező a szerződés megszüntetésére tekintettel kártérítésre nem tarthat igényt.

# Amennyiben Költségviselő felmondja jelen Szerződést, Tervező köteles lehetővé tenni, hogy a tervezési munkát más tervező folytathassa, az ehhez szükséges nyilatkozatokat késedelem nélkül megtenni, adatokat átadni, amennyiben a Megrendelő a már leszállított és átvett tervek tervezési díját Tervezőnek maradéktalanul megfizette. Ebben az esetben a tervezői díjból Költségviselő jogosult a Tervező által el nem végzett munka arányos díját levonni, a Tervező által elismert kötbér- és kárigényét érvényesíteni.

# Ha a Költségviselő a jelen Szerződést azért mondja fel, mert a teljesítési határidő lejárta előtt nyilvánvalóvá vált, hogy a Tervező a munkát csak olyan számottevő késéssel tudja elvégezni, hogy a teljesítés emiatt a Költségviselőnek már nem áll érdekében a Költségviselő a szerződésszegésre vonatkozó szabályok szerint kártérítést követelhet.

# Felek a Ptk. 6:87. § (1) bekezdése szerint rögzítik, hogy jelen Szerződés a Felek valamennyi jognyilatkozatát tartalmazza, ennek megfelelően korábbi megállapodásaik hatályukat vesztik.

1. Szerződő felek kijelentik, hogy adótartozásuk nincs, érvényes adószámmal rendelkeznek, és nem szerepelnek az Adóhatóság kockázatos adózói listáján. Kijelentik továbbá, hogy ellenük felszámolási-, csőd-, végrehajtási-, illetve törlési eljárás nincs folyamatban.

# A jelen Szerződésben nem szabályozott kérdésekben a hatályos magyar jogszabályok, így különösen a 2013. évi V. törvény (Ptk.) és a szerzői jogról szóló 1999. évi LXXVI. törvény rendelkezései irányadók.

# A Felek jogvita esetén - amennyiben egyeztetésük nem vezetne eredményre - kikötik Budapesti II. és III. Kerületi Bíróság, illetve az általános illetékességgel rendelkező Törvényszék illetékességét.

# Jelen Szerződést a Felek együttes átolvasás és értelmezés után, mint akaratukkal mindenben megegyezőt, jóváhagyólag, cégszerűen aláírták.

Mellékletek nem kerülnek átadásra.

Kelt:

 …….., 2024. …….….… Budapest, 2024. ………….… …….., 2024. ………….…

|  |  |  |  |  |
| --- | --- | --- | --- | --- |
| **………….**polgármesterMegrendelő |  | UVATERV Zrt.képv.:Romhányi Péter LászlóvezérigazgatóKöltségviselő |  | **……………**Tervező |